A4-0239/97

Ψήφισμα σχετικά με την έκθεση της Επιτροπής για την αναθεώρηση της Οδηγίας 90/220/ΕΟΚ στο πλαίσιο της ανακοίνωσης της Επιτροπής για τη βιοτεχνολογία και τη Λευκή Βίβλο για την ανάπτυξη, την ανταγωνιστικότητα και την απασχόληση (COM(96)0630 - C4 - 0008/97)

Το Ευρωπαϊκό Κοινοβούλιο,

- έχοντας υπόψη το Άρθρο 100Α της Συνθήκης ΕΚ,

- έχοντας υπόψη την έκθεση της Επιτροπής (COM(96)0630 - C4-0008/97),

- έχοντας υπόψη τα παλαιότερα ψηφίσματά του για τα διαγονιδιακά προϊόντα,

- έχοντας υπόψη τον κανονισμό 258/97/ΕΚ για τα νέα τρόφιμα και τα νέα συστατικά τροφίμων ((EE L της 14.2.1997, σελ. 1)),

- έχοντας υπόψη την συνεχιζόμενη αναθεώρηση της Οδηγίας 90/219/ΕΟΚ για την περιορισμένη χρήση γενετικώς τροποποιημένων μικροοργανισμών,

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου και της Επιτροπής Έρευνας, Τεχνολογικής Ανάπτυξης και Ενέργειας (A4-0239/97),

Α. κρίνοντας ότι ορθώς η Επιτροπή αναγνωρίζει τον κανόνα της πρόληψης ως τη βάση στην οποία στηρίζεται η εγκεκριμένη διαδικασία, καθώς και ότι μια ανάλυση κινδύνου-οφέλους θα μπορούσε να θεωρηθεί ως ένας μόνον από τους μηχανισμούς της διαδικασίας έγκρισης,

Β. θεωρώντας ότι μερικοί ορισμοί της εφαρμοζομένης οδηγίας απαιτούν αναθεώρηση κατά τρόπον ώστε να προσδιορίζονται σαφώς οι συνθήκες υπό τις οποίες τα διάφορα προϊόντα εμπίπτουν στο πεδίο εφαρμογής της εν λόγω οδηγίας,

Γ. λαμβάνοντας υπόψη ότι με τις αποκτηθείσες ήδη γνώσεις και εμπειρίες είναι τώρα δυνατό και αναγκαίο να διατυπωθεί ένας συγκεντρωτικός ορισμός των στόχων και να διαμορφωθούν μέθοδοι για μια κατά το δυνατόν ακριβέστερη εκτίμηση των κινδύνων,

Δ. θεωρώντας ότι η Επιτροπή πρέπει να παράσχει πειστικά επιχειρήματα όσον αφορά τη δυνατότητα να επιτραπούν, στο πλαίσιο νέας οδηγίας, πειραματικές διακρατικές ελευθερώσεις τροποποιημένων οργανισμών στο περιβάλλον,

1. πιστεύει ότι στην οδηγία πρέπει να ενσωματωθεί νέα διάταξη στην οποία θα δίδεται, βάσει των αποκτηθεισών εμπειριών, μια ταξινόμηση που θα αντιστοιχεί στους διαπιστωμένους κινδύνους που συνεπάγεται κάθε ελευθέρωση γενετικώς τροποποιημένων οργανισμών στο περιβάλλον[semigr ]

2. εκτιμά ότι οι οδηγίες για τις μεθόδους εκτίμησης των σχετικών κινδύνων πρέπει να είναι σαφείς ώστε να προκύπτει, με όσο το δυνατόν μεγαλύτερη ακρίβεια, η ταξινόμησή τους και ότι πρέπει να ληφθο0ύν υπόψη όλοι οι ενδεχόμενοι κίνδυνοι τόσο για την ανθρώπινη υγεία όσο και για το συνολικό περιβάλλον[semigr ]

3. ζητεί να υπάρξει πλήρης αντιστοιχία της κατηγορίας του κινδύνου με τις διαδικασίες για τη χορήγηση άδειας ελευθέρωσης ΓΤΟ στο περιβάλλον ώστε να μειωθεί στο ελάχιστο ο κίνδυνος για το περιβάλλον και την υγεία του ανθρώπου[semigr ]

4. εκφράζει την άποψη ότι πρέπει να αποκτηθεί περαιτέρω εμπειρία και εμπιστοσύνη με την εφαρμογή της απλοποιημένης διαδικασίας που προβλέπει η παρούσα οδηγία πριν εξετασθεί οιαδήποτε δυνατότητα περιορισμού των απαιτήσεών της[semigr ]

5. πιστεύει ότι απαιτούνται «ισχυρότερα μέτρα» εκ μέρους της Επιτροπής (συμπεριλαμβανομένης και της δημιουργίας μιας βάσης δεδομένων) ώστε να εξασφαλισθεί η ανταλλαγή πληροφοριών μεταξύ των κρατών μελών και ότι τούτο είναι προϋπόθεση για οιαδήποτε νέα οδηγία[semigr ]

6. θεωρεί ότι αν με τη μεταφορά ενός ή περισσοτέρων γονιδίων μεταφέρεται και ανθεκτικότητα σε αντιβιοτικά πρέπει να εξετασθεί ειδικότερα και η πιθανότητα μεταφοράς ανθεκτικότητας σε μικροοργανισμούς[semigr ]

7. ζητεί με έμφαση από την Επιτροπή να εξασφαλίσει ότι κατά τη διάρκεια πειραματικών ελευθερώσεων τροποποιημένων οργανισμών στο περιβάλλον θα υπάρχει δέσμευση για τη συλλογή στοιχείων/πληροφοριών που θα καθιστούν δυνατή την κατάλληλη αξιολόγηση των κινδύνων των μεγάλης εμπορικής κλίμακας ελευθερώσεων αυτού του τύπου[semigr ]

8. πιστεύει ότι οι εσωτερικές διαδικασίες λήψης των αποφάσεων στην Επιτροπή πρέπει να εξετασθούν με στόχο να καταστούν ταχύτερες, διαφανέστερες και προσιτότερες στο δημοκρατικό έλεγχο και ότι η επιστημονική επιτροπή που έχει προτείνει η Επιτροπή για να παρακολουθεί τις ελευθερώσεις πρέπει κανονικά να συνεδριάζει δημοσίως, οι δε ημερήσιες διατάξεις και τα πρακτικά της να δημοσεύονται[semigr ]

9. προτείνει, στο πλαίσιο της διαφάνειας και των διαβουλεύσεων με την κοινή γνώμη, να καταστούν αυστηρότερες οι ισχύουσες διατάξεις, π.χ. μέσω τραπεζών δεδομένων ή μητρώων που θα είναι προσιτά στο κοινό, οι δε ευρωπαίοι πολίτες να έχουν το δικαίωμα να διατυπώνουν τη γνώμη τους[semigr ]

10. προτείνει να αναθεωρηθούν οι διαδικασίες της σημερινής τεχνικής επιτροπής με στόχο να ευθυγραμμισθούν με τις διατάξεις της συμφωνίας η οποία είναι γνωστή ως «Modus Vivendi»[semigr ]

11. καλεί την Επιτροπή να εξετάσει τους τρόπους με τους οποίους θα μπορούσε να δοθεί μία δεοντολογική, οικονομική και κοινωνική διάσταση στις διαδικασίες λήψης των αποφάσεων που έχουν σχέση με την εν λόγω οδηγία[semigr ]

12. πιστεύει ότι πρέπει να υπάρξουν διατάξεις για τη σήμανση όλων των προϊόντων που περιέχουν γενετικώς τροποποιημένους οργανισμούς και διατίθενται στην αγορά βάσει των διατάξεων της εν λόγω οδηγίας[semigr ]

13. καλεί την Επιτροπή να συμπεριλάβει στην οδηγία για την ελευθέρωση ΓΤΟ στο περιβάλλον ειδική ρύθμιση για το θέμα της ευθύνης[semigr ]

14. για ελευθερώσεις βάσει του Μέρους Β της οδηγίας, συνιστά στην Επιτροπή να αναπτύξει κοινές κατευθυντήριες γραμμές για μέτρα ασφαλείας σε περιπτώσεις που τυχαία διαφυγή ΓΤΟ θα μπορούσε να προκαλέσει ζημία ή ένόχληση σε ανθρώπους ή σε παρακείμενη ιδιοκτησία[semigr ]

15. θεωρεί ότι το παρόν ψήφισμα αποτελεί μια πρώτη ανταλλαγή απόψεων σχετικά με τη δυνατότητα αναθεώρησης της Οδηγίας 90/220/ΕΟΚ και καλεί την Επιτροπή να του υποβάλει, το ταχύτερο δυνατόν, προτάσεις για αναθεωρήσεις της εν λόγω οδηγίας[semigr ]

16. φρονεί ότι κατά την ελευθέρωση ή εμπορία ΓΤΟ πρέπει πάντοτε να ισχύει η αρχή ότι οι διαδικασίες αυτές δεν επιτρέπεται να έχουν επιβλαβείς συνέπεις για την υγεία και το περιβάλλον[semigr ]

17. εκφράζει τη λύπη του για το γεγονός ότι η Επιτροπή επεξεργάζεται στην έκθεσή της μόνον τις διοικητικές εμπειρίες χωρίς να αναφέρεται ειδικότερα στις περιβαλλοντικές πτυχές[semigr ]

18. πιστεύει ότι οι άδειες για την κυκλοφορία ΓΤΟ στην αγορά πρέπει να ισχύουν για περιορισμένη χρονική περίοδο και ότι οι κάτοχοί τους είναι υποχρεωμένοι να συντάσσουν εκθέσεις σχετικά με τις εμπειρίες που αποκτήθηκαν από την εμπορία του ΓΤΟ[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.